**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ**

**Δ/ΝΣΗ ΕΠΙΧΕΙΡΗΣΙΑΚΟΥ ΕΡΓΟΥ**

**ΕΡΓΑΣΙΑ : ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ ΕΓΚΑΤΑΣΤΑΣΕΩΝ Δ.Ε ΠΑΡΑΛΗΘΑΙΩΝ**

**ΠΡΟΫΠΟΛΟΓΙΣΜΟΣ ΕΡΓΑΣΙΑΣ : 4.010,00€ Φ.Π.Α. 24% : 962,40€ ΔΑΠΑΝΗ ΕΡΓΑΣΙΑΣ : 4.972,40 €**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ Εργασία: ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ**

**Δ/ΝΣΗ ΕΠΙΧΕΙΡΗΣΙΑΚΟΥ ΕΡΓΟΥ ΕΓΚΑΤΑΣΤΑΣΕΩΝ Δ.Ε. ΠΑΡΑΛΗΘΑΙΩΝ**

**ΤΕΧΝΙΚΗ ΕΚΘΕΣΗ**

Η μελέτη αυτή αφορά την συντήρηση και επισκευή των ηλεκτρολογικών εγκαταστάσεων, για ένα έτος και για τη Δ.Ε Παραληθαίων.

Συγκεκριμένα η εργασία αφορά:

**- Την αλλαγή καμένων λαμπτήρων.**

**- Την αντικατάσταση παλαιών σωμάτων φωτισμού με νέα φωτιστικά καθώς και την συντήρηση των υπαρχόντων φωτιστικών σωμάτων (αντικατάσταση ΜΙΣ, πυκνωτές, ασφάλειες, ντουί κλπ)**

 **- Την αποκατάσταση βλαβών και την συντήρηση των ηλεκτρολογικών εγκαταστάσεων (πεζοδρόμων, παιδικών χαρών, πάρκων, πλατειών, δημοτικών κτιρίων ποδηλατοδρόμων και λοιπών εγκαταστάσεων μικρής κλίμακας.)**

**- Την συντήρηση, τοποθέτηση και αποκαθήλωση του εορταστικού φωτεινού διάκοσμου καθώς και την επισκευή αυτού.**

 Η αλλαγή λαμπτήρων, η τοποθέτηση φωτιστικών σωμάτων κλπ θα γίνει με την χρήση καλαθοφόρων οχημάτων ή με οποιοδήποτε άλλο ασφαλή τρόπο επιλέξει ο ανάδοχος.

 Όλες οι παραπάνω εργασίες θα γίνουν από προσωπικό που φέρει τις κατάλληλες άδειες ασκήσεως επαγγέλματος (ηλεκτρολόγους, χειριστές καλαθοφόρων οχημάτων)

 Οι ηλεκτρολόγοι θα πρέπει να έχουν άδεια εξάσκησης επαγγέλματος ηλεκτρολόγου Α΄ ειδικότητας 1ης κατηγορίας οι οποίες άδειες θα βρίσκονται σε ισχύ καθ΄όλη την διάρκεια της συντήρησης. Σε περίπτωση που η άδεια εξάσκησης επαγγέλματος λήξει κατά την διάρκεια της συμβατικής προθεσμίας υλοποίησης της εργασίας ο ανάδοχος υποχρεούται να την προσκομίσει στην υπηρεσία θεωρημένη σε διάστημα το πολύ δέκα (10) ημερών.

 Ο προϋπολογισμός εργασίας ανέρχεται στο ποσό των 4.010,00 €.

Ο ΦΠΑ είναι 962,40 €.

Η συνολική δαπάνη της εργασίας είναι 4972,40 €.

ΤΡΙΚΑΛΑ 16 / 03 / 2017

 ΘΕΩΡΗΘΗΚΕ

 Ο Διευθυντής

Χύτας Γεώργιος Πολιτικός Μηχανικός

 Ο ΣΥΝΤΑΞΑΣ

Μισιάκας Αθανάσιος Μηχανολόγος Μηχανικός

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ Εργασία: ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ**

**Δ/ΝΣΗ ΕΠΙΧΕΙΡΗΣΙΑΚΟΥ ΕΡΓΟΥ ΕΓΚΑΤΑΣΤΑΣΕΩΝ Δ.Ε. ΠΑΡΑΛΗΘΑΙΩΝ**

**ΤΙΜΟΛΟΓΙΟ ΜΕΛΕΤΗΣ**

**Άρθρο 1ο Αλλαγή καμένων λαμπτήρων.**

Εργασία αντικατάστασης λαμπτήρα όλων των τύπων σε εγκατεστημένο φωτιστικό σώμα σε ιστούς φωτισμού του δικτύου του Δήμου (ύψους από 4 μέτρα έως 12 μετρά) ή σε τσιμεντένιους η ξύλινους ιστούς της ΔΕΔΔΗΕ ΑΕ (πρώην ΔΕΗ).

Τιμή ανά τεμάχιο (τεμ.)

Ολογράφως: ΠΕΝΤΕ ΕΥΡΩ

Αριθμητικά: 5,00€

**Άρθρο 2ο Αντικατάσταση παλαιών σωμάτων φωτισμού με νέα φωτιστικά καθώς και την συντήρηση των υπαρχόντων φωτιστικών σωμάτων (αντικατάσταση ΜΙΣ, πυκνωτές, ασφάλειες, ντουί κλπ)**

Εργασία αντικατάστασης παλαιών σωμάτων (αντικατάσταση ΜΙΣ, πυκνωτές, ασφάλειες, ντουί κλπ). Μεταφορά επί τόπου και εγκατάσταση εσωτερικών οργάνων (πυκνωτής διόρθωσης συντελεστή ισχύος, αντιπαραστικός πυκνωτής, στραγγαλιστικό πηνίο, εκκινητής, εναυστήρας χωρίς εκκινητή, λυχνιολαβή κ.λ.π.) φωτιστικών σωμάτων (Φ/Σ) οποιουδήποτε τύπου. Περιλαμβάνεται ο έλεγχος λειτουργιάς των υφιστάμενων οργάνων των φωτιστικών σωμάτων με χρήση οργάνων, η αφαίρεση όσων παρουσιάζουν προβλήματα και η αντικατάσταση τους με νέα, για την αποκατάσταση της κανονικής λειτουργιάς του Φ/Σ, δηλαδή όλες οι απαραίτητες εργασίες ασφαλούς αντικατάστασης, συμπεριλαμβανόμενων και τις απαραίτητες δόκιμες και ελέγχους από την αναχώρηση από το Πίλαρ έως το φωτιστικό σώμα και των δοκίμων για την διαπίστωση της ομαλής λειτουργιάς του φωτιστικού σώματος

Τιμή ανά τεμάχιο (τεμ.)

Ολογράφως: ΟΧΤΩ ΕΥΡΩ

Αριθμητικά: 8,00€

**Άρθρο 3ο Αποκατάσταση βλαβών και την συντήρηση των ηλεκτρολογικών εγκαταστάσεων (πεζοδρόμων, παιδικών χαρών, πάρκων, πλατειών, δημοτικών κτιρίων ποδηλατοδρόμων και λοιπών εγκαταστάσεων μικρής κλίμακας.**

Εργασίες διερεύνησης βραχυκυκλώματος σε ηλεκτρικά δίκτυα ΦΟΠ και πλήρη αποκατάσταση τους με τα απαιτούμενα υλικά παρεχόμενα από το Δήμο. Εργασία αντικατάσταση οργάνων και εξαρτημάτων ακροκιβωτίων ιστών και πίλλαρ φωτισμού. Περιλαμβάνεται ο έλεγχος λειτουργίας των υφιστάμενων ακροκιβωτίων και πίλλαρ με χρήση οργάνων, η αφαίρεση των εξαρτημάτων (φυσιγγίων ασφαλειών, ασφαλείας ακροκιβωτίου, ραγοδιακοπτών φορτίου, μικροαυτομάτων ράγας, ενδεικτικής λυχνίας τύπου ράγας, στυπιοθλίπτη, ράγας ηλεκτρικού πίνακα, ηλεκτρονόμων φορτίου, φωτοκυττάρου, διακόπτη διαρροής οποιουδήποτε τύπου) που παρουσιάζουν προβλήματα και η αντικατάστασή τους με νέα, για την αποκατάσταση της κανονικής λειτουργίας τους.

Τιμή ανά τεμάχιο (τεμ.)

Ολογράφως: ΠΕΝΗΝΤΑ ΕΥΡΩ

 Αριθμητικά : 50,00€

**Άρθρο 4ο Συντήρηση, τοποθέτηση, σύνδεση και αποκαθήλωση του εορταστικού ηλεκτρικού διάκοσμου καθώς και την επισκευή αυτού.**

Εργασία τοποθέτησης και σύνδεσης σε πλήρη και ασφαλή λειτουργία φωτεινού εορταστικού διάκοσμου οποιοδήποτε τύπου τοποθετημένου σε ιστούς οδοφωτισμού του δικτυού του Δήμου ή σε τσιμεντένιους ή ξύλινους ιστούς της ΔΕΔΔΗΕ ΑΕ, δηλαδή όλες οι απαραίτητες εργασίες ασφαλούς αφαίρεσης ή τοποθέτησης, συμπεριλαμβανομένων και τις απαραίτητες δοκιμές και ελέγχους.

Τιμή ανά τεμάχιο (τεμ.):

 Ολογράφως: ΔΙΑΚΟΣΙΑ ΕΥΡΩ

 Αριθμητικά: 200,00€

ΤΡΙΚΑΛΑ 16 / 03 / 2017

 ΘΕΩΡΗΘΗΚΕ

 Ο Διευθυντής Ο ΣΥΝΤΑΞΑΣ

 Xύτας Γεώργιος Μισιάκας Αθανάσιος

 Πολιτικός Μηχανικός Μηχανολόγος Μηχανικός

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ Έργο: ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ**

 **Δ/ΝΣΗ ΕΠΙΧΕΙΡΗΣΙΑΚΟΥ ΕΡΓΟΥ**

 **ΕΓΚΑΤΑΣΤΑΣΕΩΝ Δ.Ε. ΠΑΡΑΛΗΘΑΙΩΝ**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **α/α** | **ΕΙΔΟΣ ΕΡΓΑΣΙΑΣ** | **Μ.Μ.** | **ΠΟΣΟΤΗΤΑ** | **ΤΙΜΗ ΜΟΝ.**  | **ΣΥΝΟΛΟ (€)** |
| 1 | **Αλλαγή καμένων λαμπτήρων.** | **ΤΕΜ.** |  **550** | **5,00** |  **2.750,00** |
| 2 | **Αντικατάσταση παλαιών σωμάτων φωτισμού με νέα φωτιστικά καθώς και την συντήρηση των υπαρχόντων φωτιστικών σωμάτων (αντικατάσταση ΜΙΣ, πυκνωτές, ασφάλειες, ντουί κλπ)** | **ΤΕΜ** | **70** | **8,00** |  **560,00** |
| 3 | **Αποκατάσταση βλαβών και την συντήρηση των ηλεκτρολογικών εγκαταστάσεων (πεζοδρόμων, παιδικών χαρών, πάρκων, πλατειών, δημοτικών κτιρίων ποδηλατοδρόμων και λοιπών εγκαταστάσεων μικρής κλίμακας.)** | **ΤΕΜ.** |  **10** | **50,00** |  **500,00** |
| 4 | **Συντήρηση, τοποθέτηση, σύνδεση και αποκαθήλωση του εορταστικού ηλεκτρικού διάκοσμου καθώς και την επισκευή αυτού.** | **ΤΕΜ.** |  **1** | **200,00** |  **200,00** |
|  | **ΔΑΠΑΝΗ** |  |  |  | **4.010,00** |
|  | **Φ.Π.Α. 24%** |  |  |  |  **962,40** |
|  | **ΣΥΝΟΛΙΚΗ ΔΑΠΑΝΗ** |  |  |  | **4.972,40** |

ΤΡΙΚΑΛΑ 16 / 03 / 2017

ΘΕΩΡΗΘΗΚΕ

Ο Διευθυντής

Χύτας Γεώργιος

Πολιτικός Μηχανικός

Ο ΣΥΝΤΑΞΑΣ

 Μισιάκας Αθανάσιος

Μηχανολόγος Μηχανικός

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ Εργασία : ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ**

**Δ/ΝΣΗ ΕΠΙΧΕΙΡΗΣΙΑΚΟΥ ΕΡΓΟΥ ΕΓΚΑΤΑΣΤΑΣΕΩΝ Δ.Ε. ΠΑΡΑΛΗΘΑΙΩΝ**

 **ΤΕΧΝΙΚΕΣ ΠΡΟΔΙΑΓΡΑΦΕΣ**

**Ι. ΓΕΝΙΚΑ**

Η παρούσα τεχνική προδιαγραφή αφορά την συντήρηση και αποκατάσταση βλαβών του δικτύου ηλεκτροφωτισμού ( οδών, πεζοδρόμων, παιδικών χαρών, πάρκων, πλατειών κλπ), την αποκατάσταση των βλαβών όλων των ηλεκτρολογικών εγκαταστάσεων σε δημοτικά κτίρια, την τοποθέτηση σε πλήρη λειτουργία του ηλεκτρικού εορταστικού διάκοσμου και αποκαθήλωση αυτού, της Δημοτικής Ενότητας Παραληθαίων καθώς και όλων των τοπικών κοινοτήτων της Δημοτικής αυτής Ενότητας, που θα ορίζονται από τον υπεύθυνο μηχανικό συντήρησης.

Η δαπάνη των αναλωσίμων υλικών που θα απαιτηθούν για την συντήρηση και αποκατάσταση των βλαβών των ηλεκτρολογικών εγκαταστάσεων θα βαρύνει τον Δήμο Τρικκαίων.

Τα καλαθοφόρα οχήματα και η χρήση αυτών όπου απαιτείται θα γίνει από τον ανάδοχο και η αντίστοιχη δαπάνη θα βαρύνει αυτόν. Επιπλέον τυχόν μηχανική βλάβη των καλαθοφόρων θα βαρύνει τον ανάδοχο και θα είναι υποχρεωμένος να συνεχίζει την συντήρηση.

Οι κολόνες φωτισμού που θα συντηρούνται θα έχουν ύψος από 3 μέτρα έως 12 μέτρα και ανάλογα του τύπου της κολόνας. Ο εργολάβος θα έρχεται σε συμφωνία με τη ΔΕΗ για την εκτός λειτουργία του δικτύου δημοτικού φωτισμού αν χρειαστεί ή και την επανασύνδεση του δικτύου υπό τάση και γενικά θα επιβλέπει και θα προγραμματίζει την ασφαλή και καλή λειτουργία του δημοτικού φωτισμού είτε είναι κολόνες της ΔΕΗ είτε κολόνες φωτισμού δρόμου είτε άλλες κολόνες.

Όλες οι εργασίες θα γίνουν σύμφωνα με τους ισχύοντες κανονισμούς της ΔΕΗ καθώς και τους κανόνες και τις επιταγές της τέχνης , της ασφάλειας από ατυχήματα και της επιστήμης.

Εργασίες αφανής που δεν μπορούν να ελεγχθούν από τον επιβλέποντα σε ημέρες (Σάββατα-Κυριακές) και ώρες (απογευματινές-βραδυνές) , θα αποφευχθούν. Αν παρά ταύτα γίνουν και η επίβλεψη απαιτήσει να ελεγχθούν εκ των υστέρων ο εργολάβος είναι υποχρεωμένος να υπακούσει στις επιταγές της επίβλεψης και να εκτελέσει όσες εργασίες του ζητηθούν για να ελέγξει τις αφανής ποσότητες. Το ίδιο ισχύει και για τις περιπτώσεις που κατεπείγοντες λόγοι (επικινδυνότητας, ασφάλειας κλπ) επιβάλλουν την αμεσότατη εκτέλεση εργασιών για την αποκατάσταση τυχόν βλαβών.

**ΙΙ. ΕΙΔΙΚΕΣ ΑΠΑΙΤΗΣΕΙΣ**

**Ο ανάδοχος δέχεται ανεπιφύλακτα :**

1) Την αλλαγή λαμπτήρων και συντήρηση των φωτιστικών του δημοτικού φωτισμού.

2) Την τοποθέτηση νέων φωτιστικών σωμάτων σε οποιαδήποτε θέση ή δημοτική και τοπική κοινότητα ανάλογα με τις ανάγκες της υπηρεσίας και σε αριθμό τοποθέτησης νέων φωτιστικών.

3) Την τοποθέτηση εορταστικού και Χριστουγεννιάτικου φωτισμού καθώς και την συντήρηση αυτών μετά την αποκαθήλωση των φωτιστικών.

4) Την προσέλευση του αναδόχου και των συντηρητών 2 φορές την εβδομάδα στην υπηρεσία για κατευθύνσεις και συντονισμό από τον υπεύθυνο- επιβλέποντα συντήρησης ηλεκτροφωτισμού(ή αναπληρωματικό του) ή από τον Προϊστάμενο της Τεχνικής Υπηρεσίας του Δήμου και από κανέναν άλλον.

5) Την αποκλειστική ευθύνη για επιστροφή των υλικών που δεν χρησιμοποιήθηκαν τελικά ή των παλαιών υλικών που αποκαταστάθηκαν ή και των παλαιών φωτιστικών που αντικαταστάθηκαν.

6) Την συγκέντρωση καμένων λαμπτήρων και σε καμία περίπτωση την εγκατάλειψη αυτών λόγω κινδύνου μόλυνσης περιβάλλοντος και ύστερα από οδηγία Ευρωπαϊκών κανονισμών την συγκέντρωση όπου καθοριστεί από επίβλεψη.

7) Την τήρηση ημερολογίου που θα αναγράφονται εργασίες και επισκευές από μέρους του αναδόχου

8) Επισκευές σε ηλεκτρολογικές εγκαταστάσεις σε δημοτικά κτίρια και κοινόχρηστους χώρους (πλατείες, παιδικές χαρές) και σε ποσότητες εργασίας που θα κρίνει η υπηρεσία καθώς και αποξήλωση επικίνδυνων εγκαταστάσεων.

Σε κάθε περίπτωση:

 Θα υπάρχουν πινακίδες κοντά στο χειριστήριο των ανυψωτικών μηχανημάτων που να γράφουν τα διάφορα όρια ασφαλείας των μηχανημάτων, όπως μέγιστο φορτίο, κλίσης της κεραίας, αντίβαρο κλπ.

 Θα λαμβάνονται ειδικά μέτρα προστασίας από τα εναέρια ηλεκτρικά δίκτυα που τυχόν υπάρχουν στην περιοχή που δουλεύουν ανυψωτικά μηχανήματα (π.χ. μακρινή θέση μηχανήματα, κατέβασμα μπούμας, προστατευτικά σανιδώματα).

 Θα ειδοποιούνται η ΔΕΗ, ο ΟΤΕ, η ΔΕΥΑΤ κλπ, πριν ακόμη αρχίσουν τα έργα, για να εξετάσουν μαζί με τον ανάδοχο και τον επιβλέποντα τις ενέργειες

που θα πρέπει να γίνουν.

 Ο χειρισμός των μηχανημάτων θα γίνεται από άτομα άνω των 18 ετών, που έχουν άδεια και σχετική εμπειρία, όπως προβλέπει η σχετική νομοθεσία.

 Οι χειριστές θα έχουν σε κάθε στιγμή πλήρη ορατότητα και εποπτεία της φόρτωσης, ανύψωσης και μεταφοράς (αν αυτό είναι αδύνατο, τότε πρέπει να υπάρχει έμπειρος κουμανταδόρος που θα βρίσκεται όμως σε θέση τέτοια που και ο χειριστής θα διακρίνει καθαρά τις κινήσεις του και ο ίδιος δεν θα κινδυνεύει από πτώση του φορτίου).

**Ατομικά μέσα προστασίας**

1. Όλοι οι εργαζόμενοι επιβάλλεται να φορούν προστατευτικά κράνη, ανεξάρτητα τι δουλειά κάνουν.

2. Δεν θα υπάρχουν εργαζόμενοι που θα φορούν τύπου σαγιονάρες, με τακούνι πέδιλα και γενικά ακατάλληλα υποδήματα. Τα υποδήματα πρέπει να είναι τύπου μποτίνι με γερή και αντιολισθητική σόλα και σκληρή άνω επιφάνεια για την προστασία από την πτώση βαρέων αντικειμένων.

3. Θα χρησιμοποιούνται ζώνες ασφαλείας όταν δεν υπάρχει άλλος αποτελεσματικός τρόπος προστασίας από πτώση.

4. Θα χρησιμοποιούνται προσωπίδες ή γάντια σε εργασίες που μπορεί να βλάψουν τα μάτια ή τα χέρια αντίστοιχα.

**Υγιεινή – πρώτες βοήθειες**

Θα υπάρχει φαρμακείο για την παροχή πρώτων βοηθειών, εγκατεστημένο από τον ανάδοχο. Το φαρμακείο πρέπει να είναι τοποθετημένο σε εύκολα προσιτό σημείο και θα επιβλέπεται με μέριμνα του εργοδότη, ώστε πάντα να περιέχει επαρκής ποσότητες φαρμακευτικών ειδών.

Εάν ο επιβλέπων κρίνει ότι οι εργασίες πρέπει να εντατικοποιηθούν, ο ανάδοχος πρέπει να συμμεριστεί και να υπακούσει και να «πυκνώσει» τις εργασίες.

Οι αλλοδαποί θα πρέπει να έχουν πράσινη κάρτα εργασίας.

Ο ανάδοχος θα πρέπει να «γνωρίζει» τα δίκτυα της ΔΕΗ, του ΟΤΕ, της ΔΕΥΑΤ κλπ. δίκτυα και να έχουν κάποιον τεχνικό από τις υπηρεσίες αυτές που θα δεικνύουν την θέση των δικτύων αυτών.

Για την ασφάλεια των πεζών και της κυκλοφορίας των τροχοφόρων θα πρέπει να υπάρχει βοήθεια από την τροχαία με μέριμνα του αναδόχου.

**Η ΠΡΟΣΤΑΣΙΑ ΚΟΙΝΟΥ ΚΑΙ ΤΡΟΧΟΦΟΡΩΝ ΑΠΟ ΑΤΥΧΗΜΑΤΑ ΚΑΙ ΓΕΝΙΚΑ ΟΙ ΣΥΝΘΗΚΕΣ ΑΣΦΑΛΕΙΑΣ ΘΑ ΠΡΟΒΛΕΠΟΝΤΑΙ ΣΕ ΥΠΕΡΤΑΤΟ ΒΑΘΜΟ ΑΠΟ ΤΟΝ ΑΝΑΔΟΧΟ.**

ΤΡΙΚΑΛΑ 16 / 03 / 2017

ΘΕΩΡΗΘΗΚΕ

Ο Διευθυντής

Χύτας Γεώργιος

Πολιτικός Μηχανικός

Ο ΣΥΝΤΑΞΑΣ

 Μισιάκας Αθανάσιος

Μηχανολόγος Μηχανικός

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ Εργασία: ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ**

**Δ/ΝΣΗ ΕΠΙΧΕΙΡΗΣΙΑΚΟΥ ΕΡΓΟΥ ΕΓΚΑΤΑΣΤΑΣΕΩΝ Δ.Ε. ΠΑΡΑΛΗΘΑΙΩΝ**

 *ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ*

**Άρθρο 1ο**

**Αντικείμενο**

Αυτό το τεύχος της Γενικής Συγγραφής Υποχρεώσεων (Γ.Σ.Υ.), αφορά τους γενικούς συμβατικούς όρους, με βάση τους οποίους, θα εκτελεστεί από τον ανάδοχο η εργασία.

**Άρθρο 2ο**

**Διατάξεις που ισχύουν**.

Η εκτέλεση της εργασίας θα γίνει σύμφωνα με τις διατάξεις του 4412/2017.

**Άρθρο 3ο**.

**Μελέτη των συνθηκών εκτέλεσης της εργασίας**.

Η υποβολή προσφοράς του αναδόχου για την εκτέλεση της εργασίας αποτελεί αμάχητο τεκμήριο, ότι έχει επισκεφθεί και έχει πλήρως ελέγξει τη φύση και τη θέση

της εργασίας και έχει πλήρη γνώση των τοπικών συνθηκών.

Επίσης ο ανάδοχος αποδέχεται ότι έχει μελετήσει τα τεύχη της μελέτης ήτοι τις τεχνικές προδιαγραφές, την τεχνική περιγραφή, τον ενδεικτικό προϋπολογισμό και τη συγγραφή υποχρεώσεων (ειδική και την παρούσα) καθώς και ανεπιφύλακτα

αναλαμβάνει να εκτελέσει όλες τις υποχρεώσεις του που απορρέουν από τις παραπάνω συνθήκες και όρους.

Παράληψη του ανάδοχου για ενημέρωσή του με κάθε δυνατή πληροφορία που αφορά τους όρους της σύμβασης, δεν απαλλάσσει από την ευθύνη για την πλήρη συμμόρφωση του προς τις συμβατικές του υποχρεώσεις.

**Άρθρο 4ο**.

**Περιεχόμενα των τιμών μονάδας του ενδεικτικού προϋπολογισμού και δαπάνες που βαρύνουν τον ανάδοχο**.

 Οι συμβατικές τιμές μονάδας του ενδεικτικού προϋπολογισμού, αναφέρονται σε

εργασία τελειωμένη σύμφωνα με τους όρους της σύμβασης.

Οι τιμές αυτές, περιλαμβάνουν όλες τις προς τούτο απαραίτητες επί μέρους εργασίες, καλύπτουσα όλες τις δαπάνες αναδόχου, άμεσους ή εμμέσους αποτελούν πλήρη αποζημίωση του ανάδοχου για την σύμφωνα με τα παραπάνω εκτέλεση της εργασίας.

**Άρθρο 5ο**

**Ασφάλιση προσωπικού**.

1. Ο ανάδοχος είναι υποχρεωμένος και ανεξάρτητα αν η εργασία αναπτύσσεται μέσα σε ασφαλιστική περιοχή του Ι.Κ.Α., να ασφαλίζει ο ίδιος, όλο το προσωπικό που

απασχολείται από αυτόν, σύμφωνα με τις σχετικές περί Ι.Κ.Α. διατάξεις.

2. Ο ανάδοχος είναι υποχρεωμένος να ασφαλίζει κατά ατυχημάτων σε ασφαλιστικές εταιρείες αναγνωρισμένες από το κράτος, το εργατοτεχνικό και όποιο άλλο προσωπικό του που απασχολείται στην εργασία, αν αυτή η εργασία δεν υπάγεται

στις περί Ι.Κ.Α. διατάξεις.

**Άρθρο 6ο**.

**Τήρηση Νόμων**, **Αστυνομικών και λοιπών διατάξεων**.

 Ο ανάδοχος, αφού είναι υπεύθυνος της τήρησης των νόμων κ.λ.π., είναι υποχρεωμένος, χωρίς να αμελεί, να ανακοινώνει στην διευθύνουσα Υπηρεσία, τις απευθυνόμενες ή κοινοποιούμενες σε αυτόν σχετικές διαταγές και εντολές των διαφόρων αρχών, σχετικά με υποδεικνυόμενα μέτρα ελέγχου και ασφάλειας κ.λ.π.,

κατά την διάρκεια εκτέλεσης της εργασίας.

**Άρθρο 7ο**

**Ευθύνη ανάδοχου**.

1. Σύμφωνα με τα συμβατικά τεύχη και τις διατάξεις του Π.Δ. 28/80, τόσο για την εφαρμογή της μελέτης, όσο και για την ποιότητα της εργασίας, μόνος υπεύθυνος είναι ο ανάδοχος. Ο από την Υπηρεσία κάθε είδους έλεγχος που θα ασκηθεί, καθόλου δεν απαλλάσσει τον ανάδοχο από αυτή την ευθύνη.

2. Επί πλέον, ο ανάδοχος είναι εξολοκλήρου μόνος υπεύθυνος για την εκλογή των υλικών που πιθανά θα χρησιμοποιηθούν, την χρησιμοποίησή τους και την εκτέλεση γενικά της εργασίας, σύμφωνα με τους όρους της παρούσας, των σχετικών Τεχνικών Προδιαγραφών και των λοιπών εγκεκριμένων συμβατικών τευχών και σχεδίων.

**Άρθρο 8ο** .

**Σήμανση κατά το στάδιο εκτέλεσης των εργασιών**.

Ο ανάδοχος είναι υποχρεωμένος στις θέσεις τις οποίες εκτελείται η εργασία, να προβαίνει στην τοποθέτηση σημάτων και πινακίδων ασφαλείας γενικά και να επιμελείται την συντήρηση αυτών. Επί πλέον θα χρησιμοποιούνται, όπου παρίσταται ανάγκη και τροχονόμοι για ασφαλή καθοδήγηση πεζών και τροχοφόρων, για την απρόσκοπτη κυκλοφορία στους κύριους δρόμους και στους παρακαμπτηρίους και τις προσπελάσεις. Τα παραπάνω μέτρα λαμβάνονται με ευθύνη και με δαπάνες αναδόχου.

Ο ανάδοχος ευθύνεται ποινικά και αστικά για κάθε ατύχημα που θα οφείλεται στην μη λήψη των απαραίτητων μέτρων ασφάλειας.

**Άρθρο 9ο**.

**Εγκαταστάσεις Επιχειρήσεων και Οργανισμών Κοινής Ωφέλειας**. (**Ο**.**Κ**.**Ω**.)

1. Ο ανάδοχος πρέπει να έχει υπόψη του, ότι ενδέχεται στη θέση της εργασίας να υπάρχουν αναπτυγμένες εναέριες ή υπόγειες εγκαταστάσεις Ο.Κ.Ω. ή Ν.Π.Δ.Δ., οι

οποίες πρέπει να μετατοπιστούν από τους ιδιοκτήτες των.

2. Με τις εργασίες αυτές ο ανάδοχος δεν θα έχει καμία οικονομική ή τεχνική ανάμειξη (εκτός αν ορίζεται διαφορετικά από την Ε.Σ.Υ.), είναι όμως υποχρεωμένος να διευκολύνει χωρίς προφάσεις την εκτέλεση της εν λόγω εργασίας, χωρίς να δικαιούται

για το λόγο αυτό ιδιαίτερης αποζημίωσης λόγω καθυστέρησης ή λόγω δυσχερειών που θα παρουσιαστούν στην από αυτόν εκτελούμενη εργασία.

ΤΡΙΚΑΛΑ 16 / 03 / 2017

 ΘΕΩΡΗΘΗΚΕ Ο ΣΥΝΤΑΞΑΣ

 Ο Διευθυντής

Χύτας Γεώργιος Μισιάκας Αθανάσιος

 Πολιτικός Μηχανικός Μηχανολόγος Μηχανικός

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ Εργασία: ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ**

**Δ/ΝΣΗ ΕΠΙΧΕΙΡΗΣΙΑΚΟΥ ΕΡΓΟΥ ΕΓΚΑΤΑΣΤΑΣΕΩΝ Δ.Ε. ΠΑΡΑΛΗΘΑΙΩΝ**

 ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

**Άρθρο 1ο**

**Αντικείμενο**

Η παρούσα Ειδική Συγγραφή Υποχρεώσεων, περιλαμβάνει τους όρους με τους οποίους θα εκτελεστεί από τον Ανάδοχο η εργασία: «**ΣΥΝΤΗΡΗΣΗ ΗΛΕΚΤΡΟΛΟΓΙΚΩΝ ΕΓΚΑΤΑΣΤΑΣΕΩΝ Δ.Ε ΠΑΡΑΛΗΘΑΙΩΝ.**»

|  |  |  |
| --- | --- | --- |
| ΕΝΔΕΙΚΤΙΚΟΥ ΠΡΟΫΠΟΛΟΓΙΣΜΟΥ | ΕΥΡΩ |  **4.010,00**  |
| Φ.Π.Α. 24% | ΕΥΡΩ |  **962,40**  |
| ΣΥΝΟΛΙΚΗΣ ΔΑΠΑΝΗΣ | ΕΥΡΩ |  **4972,40** |

**Άρθρο 2ο**

Η εκτέλεση της εργασίας διέπεται από τις διατάξεις του:

1. Ν. 4412/2016.

2. Του Ν. 3463/2006 (άρθρο 267).

3. Του Ν. 2503/97 (άρθρο 13, παρ. 1-3).

4. Του Ν. 2539/97 (άρθρο 17, παρ. 1 και 2).

5. Του Ν. 2623/98 (άρθρο 9).

**Άρθρο 3ο**

**Σύμβαση** - **Προθεσμία εκτέλεσης της εργασίας** - **Ποινικές ρήτρες**.

 Άνω του ποσού των 587,00 € χωρίς το Φ.Π.Α. καταρτίζεται σύμβαση.

Μετά τη λήψη της απόφασης ανάθεσης και κατόπιν σχετικής πρόσκλησης ο ανάδοχος υποχρεούται να προσέλθει στα γραφεία του Δήμου Τρικκαίων προκειμένου να υπογράψει τη σύμβαση μέσα σε προθεσμία όχι λιγότερη των πέντε ημερών αλλά ούτε και μεγαλύτερη των δέκα ημερών από την παραλαβή της πρόσκλησης.

 Εάν ο ανάδοχος δεν εμφανισθεί κατά το εν λόγω διάστημα, κηρύσσεται έκπτωτος, ύστερα από απόφαση της Δημαρχιακής Επιτροπής χωρίς να απαιτείται κοινοποίηση ειδικής πρόσκλησης προς αυτόν.

 Η ημερομηνία υπογραφής της σύμβασης αποτελεί αφετηρία μέτρησης των

προθεσμιών, εκτός αν άλλως ορίζεται στη σύμβαση.

 Η προθεσμία εκτέλεσης της εργασίας ορίζεται σε τριακόσιες εξήντα πέντε (365)

ημερολογιακές ημέρες.

Για τις παρατάσεις των προθεσμιών και την έγκριση τους, εφαρμόζονται οι διατάξεις του 4412/2016.

Ο Δήμος Τρικκαίων διατηρεί το δικαίωμα να μη εξαντλήσει ολόκληρο το ποσό και τις ποσότητες της σύμβασης.

Η ποσότητα της εργασίας μπορεί να αυξομειωθεί.

Για τις καθυστερήσεις επιβάλλονται οι ποινικές ρήτρες που προβλέπονται στις σχετικές διατάξεις.

**Άρθρο 4ο**

**Εγγυήσεις**.

 Η εγγύηση καλής εκτέλεσης της σύμβασης καθορίζεται σε πέντε τοις εκατό (5%) του ενδεικτικού προϋπολογισμού, αφαιρουμένου του Φ.Π.Α. ήτοι ποσού 200,50 **ευρώ** και υποβάλλεται στο Δήμο κατά την υπογραφή της σύμβασης.

**Άρθρο 5ο**

**Μελέτη Συνθηκών της Εργασίας**.

Η επίδοση της προσφοράς του αναδόχου είναι δηλωτική του ότι έλαβε υπόψη του κατά τη σύνταξή της τις γενικές και τυπικές συνθήκες μέσα στις οποίες θα αναπτυχθεί η εργασία, δηλαδή, τη θέση της, τις απαιτούμενες με κάθε μέσο μεταφορές, τη διάθεση, διαχείριση και αποθήκευση των υλικών, την κατάσταση των οδών, την ανάγκη κατασκευής οδού ή οδών προσπέλασης, την ευχέρεια εξεύρεσης εργατικών χειρών, νερού, ηλεκτρικού ρεύματος, τις καιρικές συνθήκες, την δίαιτα των ρευμάτων και κάθε άλλη τυπική, ειδική και γενική συνθήκη, τα ζητήματα που μπορεί να προκύψουν και τα οποία μπορεί με οποιοδήποτε τρόπο να επηρεάσουν το κόστος της εργασίας και ότι η εργασία θα εκτελεστεί σύμφωνα με τη σύμβαση και τη μελέτη προς τις οποίες υποχρεούται να συμμορφωθεί ο Ανάδοχος.

**Άρθρο 6ο**

**Ημερολόγιο**

Απαιτείται η τήρηση ημερολογίου καθώς και η **δύο φορών την εβδομάδα** προσέλευση του αναδόχου στην υπηρεσία για κατευθύνσεις και συντονισμό από τον υπεύθυνο - επιβλέποντα συντήρησης ηλεκτροφωτισμού (ή αναπληρωματικό του) ή από τον προϊστάμενο της Δ/νσης.

**Άρθρο 7ο**

**Γενικές υποχρεώσεις αναδόχου**.

Οι γενικές υποχρεώσεις του Αναδόχου περιγράφονται στις διατάξεις του Π.Δ.

28/80. H άδεια εξάσκησης επαγγέλματος ηλεκτρολόγου Α΄ ειδικότητας 1ης κατηγορίας, θα πρέπει να βρίσκεται σε ισχύ κατά την ημέρα του διαγωνισμού. Σε περίπτωση που λήξει κατά την διάρκεια της συμβατικής προθεσμίας υλοποίησης της εργασίας, ο ανάδοχος υποχρεούται να την προσκομίσει στην υπηρεσία θεωρημένη σε διάστημα το πολύ δέκα (10) ημερών.

**Άρθρο 8ο**

**Προκαταβολές**.

 Δεν προβλέπεται να δοθούν προκαταβολές.

**Άρθρο 9ο**

**Γενικά έξοδα και όφελος εργολάβου** - **Φ**.**Π**.**Α**.

Στην παρούσα σύμβαση θα δοθεί ο Φόρος Προστιθέμενης Αξίας (Φ.Π.Α.) 24% ο οποίος βαρύνει τον κύριο του έργου (Δήμος Τρικκαίων).

**Άρθρο 10ο**

**Ευθύνη αναδόχου για την εφαρμογή της μελέτης και για την ποιότητα της εργασίας**.

Σύμφωνα με τα συμβατικά τεύχη και τις ισχύουσες διατάξεις, τόσο για την εφαρμογή της μελέτης, όσο και για την ποιότητα της εργασίας, μόνος υπεύθυνος είναι ο ανάδοχος.

Ο πάσης φύσεως έλεγχος που ασκείται από την Υπηρεσία, δεν απαλλάσσει τον ανάδοχο κατά κανένα τρόπο από την ευθύνη αυτή.

Επίσης ο ανάδοχος είναι εξολοκλήρου μόνος υπεύθυνος, για την εκλογή των υλικών που θα χρησιμοποιήσει, την χρησιμοποίησή τους και την εκτέλεση γενικά της εργασίας, σύμφωνα με τους όρους της παρούσας, των σχετικών προτύπων τεχνικών προδιαγραφών και των λοιπών συμβατικών τευχών και σχεδίων.

**Άρθρο 11ο**

**Τροποποίηση προϋπολογισμού**.

Ο Δήμος Τρικκαίων έχει το δικαίωμα κατά την διάρκεια εκτέλεσης της εργασίας να επιφέρει οποιεσδήποτε τροποποιήσεις στην μορφή και την ποσότητά της.

**Άρθρο 12ο**

**Παραλαβή της εργασίας**.

Η παραλαβή της εργασίας γίνεται από επιτροπή αποτελούμενη από δύο υπαλλήλους του Δήμου και έναν Δημοτικό Σύμβουλο. Το πρωτόκολλο παραλαβής απαιτείται να εγκριθεί από το Δημοτικό Συμβούλιο μόνο όταν διατυπωθούν παρατηρήσεις από την επιτροπή παραλαβής ή διατυπωθούν διαφωνίες μέλους της επιτροπής ή υπογραφεί με επιφύλαξη από τον ανάδοχο ή αρνηθεί αυτός να το υπογράψει και υποβάλει ένσταση εντός ανατρεπτικής προθεσμίας δέκα (10) ημερών από την ημέρα που το υπέγραψε η επιτροπή, οπότε το Δημοτικό Συμβούλιο αποφασίζει αιτιολογημένα επί του πρωτοκόλλου και επί των παρατηρήσεων ή ενστάσεων.

**Άρθρο 13ο**

 **Τρόπος πληρωμής**

 Η πληρωμή του αναδόχου θα γίνεται μηνιαία σύμφωνα με το πρωτόκολλο παραλαβής της από την υπηρεσία ορισμένης αρμόδιας επιτροπής και το ημερολόγιο εργασιών που ο ανάδοχος είναι υποχρεωμένος να τηρεί.

ΤΡΙΚΑΛΑ 16 / 03 / 2017

 ΘΕΩΡΗΘΗΚΕ Ο ΣΥΝΤΑΞΑΣ

 Ο Διευθυντής

Χύτας Γεώργιος Μισιάκας Αθανάσιος

 Πολιτικός Μηχανικός Μηχανολόγος Μηχανικός